Pasisir Caruban ya iku salah sawijining papan wisata pasisir ing Kabupatèn Rembang. Pasisir iki dumunung ing Desa Gedong Mulyo, Kacamatan Lasem, Kabupatèn Rembang, Propinsi Jawa Tengah.

Wisata Pasisir Caruban cukup gampang ditekani amarga lokasi kasebut kasedhiya ing Google Maps. Jarak mênyang Pasisir Caruban watara 2 kilometer saka Jalan Raya Lasem sisih kulon SMPN 1 Lasem. Dene jarake saka Alun-alun Rembang watara 12 kilomètêr kanthi wektu tempuh watara 20 mênit. Kanggo mlebu papan wisata Pasisir Caruban, pengunjung bakal ngliwati tambak-tambak ingkang biasane digawe tambak udang, bandeng utawa uyah.

Wisatawan sing arep mênyang Pasisir Caruban dianjurake nganggo kendaraan pribadi, kayata mobil utawa motor. Nanging, wisatawan uga bisa nggunakake transportasi umum kayata minibus utawa bis gedhe. Wisatawan bisa numpak bis umum banjur mandheg ing terminal bis Lasem, sakwise nerusake numpak ojek lokal mênyang obyek wisata Pasisir Caruban.

Kahanan umum 
Papan wisata Pasisir Caruban uga dikenal kanthi sejarah ing sekitare. Sadurungé pasisir iki wujude pelabuhan, jaman biyen pasisir iki digawe panggonan kapal-kapal dagang ngumpul saka macem-macem negara. Kajaba iku, ora adoh saka Pasisir Caruban ditemokake bukti sajarah, ya iku tinggalan prau kuna sing umure wis ewonan taun.

Pasisir Caruban nduweni area watara 21 hèktar kanthi pemandangan wit cemara ing pinggir pasisir. Pasisir iki nduwèni pasir werna putèh rada coklat. Ing Pasisir Caruban, pengunjung uga bisa ndeleng pemandangan Gunung Kajar saka kadohan lan uga menara Pembangkit Listrik Tenaga Uap (PLTU) Sluke.

Pengunjung sing teka mung kudu mbayar karcis wisata Rp. 5.000, saliyane iku ana tambahan parkir, Rp. 2000 kanggo kendaraan roda loro lan Rp 5.000 kanggo mobil. Pasisir Caruban bukak sabên dina. Ing wisata pasisir iki, pengunjung uga bisa nikmati sawêtara sarana, kayata kamar mandhi, mushola, gazebo, parkir, warung panganan lan sarana liyane.

Ing papan wisata iki Pengunjung uga bisa nikmati wisata liyane, kayata numpak ATV, numpak prau layar, utawa nyewa jaket pelampung lan ban kanggo nglangi. Kanggo pengunjung sing pengin jajali wisata iki, bakal ana biaya tambahan. Nanging, tunggangan ATV bakal mandheg operasi nalika wonten abrasi sagara. Pasisir iki uga nduweni sawetara spot foto sing menarik.

Gladri

Uga delengen 

 Pasisir Karang Jahe
 Pasisir Wates
 Pasisir Balongan
 Alun-alun Rembang
 Pasisir Jatisari

Rujukan

Pranala jaba 

 Situs resmi Pemerintahan Kabupatèn Rembang, https://rembangkab.go.id/

Papan wisata ing Jawa Tengah
WikiPlesir